钦定古今图书集成/明伦汇编/氏族典/第342卷 > 刘逊
## 钦定古今图书集成/明伦汇编/氏族典/第342卷 > 刘逊

按《明外史姜绾传》：“绾，南京御史。守备中官蒋琮以芦
场事为绾所劾。刘吉方憾南御史尝劾己，与琮谋，逮
绾及其同官孙纮、刘逊、金章、纪杰、曹玉、谭肃、徐礼、余
濬，给事缪樗赴京论鞫，皆谪为州判官。逊，安福人，谪
澧州判官，迁武冈知州，历湖广副使。刘瑾征贿不得，
坐缺军储，被逮，已而释之。瑾诛，起历福建按察使。”